Bitka kod Treize-Septiersa
<s>Bitka kod Treize-Septiersa se odigrala 6. oktobra 1793. godine na zapadu Francuske za vrijeme Vandejskog rata između snaga republikanske vlade na jednoj, i vandejskih kontrarevolucionarnih pobujenika na drugoj strani.</s><s>Do nje je došlo nekoliko tjedana nakon neuspjele republikanske ofenzive na pobunjeničku teritoriju u Vandeji, prilikom koje su pobunjenici uspjeli počesno pobijediti republikanske kolone u nekoliko bitaka.</s><s>Republikanski general Jean-Baptiste de Canclaux je nakon toga sastavio novi plan, čiji je cilj bio zajedno s nekoliko drugih armija koncentrično prodrijeti u samo središte pobunjeničke teritorije.</s><s>Njegove snage, čiju su glavninu činili veterani Rata Prve koalicije iz tzv. Majnčke armije, su 25. septembra započele novu ofenzivu iz Nantesa te zauzeli veliki broj pobunjeničkih uporišta bez velike borbe.</s><s>Pobunjenici su im se suprotstavili tek 6. oktobra pod vodstvom Mauricea d'Elbéea i Charlesa de Bonchampsa, kada je na pobunjenike naletjela republikanka prethodnica.</s><s>Došlo je do dvosatne borbe u kojoj su republikanci uspjeli izmanevrirati pobunjenike, prvo ih natjerati da se kriju po šumama i živicama, a onda ih konjicom protjerati sa bojnog polja.</s><s>Iako je uspio pobijediti, Canclaux je isti dan zbog ranijih poraza po nalogu vlade u Parizu smijenjen, a republikanske snage reogranizirane u tzv. Zapadnu armiju, koju će nominalno voditi Jean Léchelle, a stvarno Jean-Baptiste Kléber.</s>

<s>Izvori</s>

<s>Literatura
 , p. 268-270.
 , p. 120-124.
 , p. 80.
 , p. 139-140.</s>

<s>1793
Vandejski rat</s>

